Halberstadti piiskopkond

Halberstadti piiskopkond (saksa Bistum Halberstadt) oli Rooma katoliku piiskopkond aastatel 804–1648 ja Saksa-Rooma riigi vaimulik osariik hiliskeskajast alates. Selle pealinn oli Halberstadt tänapäeva Saksi-Anhaltis, Harzi ahelikust põhja pool.


 Ajalugu 

Saksi sõdade järel rajas keiser Karl Suur aastal 804 Ostfaalis paganlike sakside ja polaabi slaavlaste ristiusustamise käigus Osterwiecki (siis Seligenstadt) misjonipiiskopkonna. Esimese (arvatava) piiskopi Châlonsi Hildegrimi ajal viidi pealinn Halberstadti, selle kinnitas Karli poeg Ludwig Vaga aastal 814. Piiskopkonna piirid ulatusid algselt Elbe ja Saale jõeni idas; siiski, kui keiser Otto I asutas aastal 968 Magdeburgi peapiiskopkonna, kaotas Halberstadt idapoolse poole oma valdustest sellele.

Halberstadti piiskopid rivaalitsesid Magdeburgiga poliitilise mõju saavutamiseks Saksi ja Saali dünastiate ajal. Keiser Heinrich III valitsemise ajal rüütati nad täiendavate territoriaalsete õigustega ja aastal 1062 saadeti piiskop Burchard II Rooma kui keiserlik vahendaja konfliktis paavst Aleksander II ja vastupaavst Honorius II vahel. Siiski liitus leskkeisrinna Agnese ja tema poja Heinrich IV endine lemmik aastal 1073 paavst Gregorius VII-ga investituuritülis ja temast sai üks Suure Saksi mässu juhtivaid tegelasi. Pärast Saksi hertsogi Heinrich Lõvi ametist kõrvaldamist muutus Halberstadti territoorium keiserlikuks osariigiks.

Aastal 1479 surus Saksimaa kuurvürst Ernst peale oma 13-aastase poja Ernst II, Magdeburgi peapiiskop aastast 1476, administraatoriks valimise tagasiastunud vürst-piiskop Gebhard von Hoymi asemele. Aastal 1513 järgnes talle ametis Brandenburgi kuurvürsti Joachim I noorem vend Albrecht von Hohenzollern ja Hohenzollernite soost Magdeburgi peapiiskopid jäid administraatoriteks, kuni aastal 1540 sai Halberstadti territooriumist reformatsiooni käigus luterlik. Aastal 1566 sai kaheaastane Braunschweig-Wolfenbütteli hertsog Heinrich Julius esimeseks luterlikuks administraatoriks, pärast seda jäi Halberstadt Braunschweig-Wolfenbütteliga kokku, kuni aastal 1623 Heinrich Juliuse poeg Christian, "hull halberstadtlane", Kolmekümneaastase sõja ajal tagasi astus. Talle järgnes ametis kuurvürst Joachim III Friedrich von Brandenburgi poeg Christian Wilhelm von Brandenburg.

Vestfaali rahuga aastal 1648 piiskopkond ilmalikustati kui Halberstadti vürstkond ja anti lõpuks Brandenburg-Preisimaa Hohenzollerni valitsejatele. Pärast Viini kongressi 1815. aastal liidendati selle territoorium Preisimaa Saksimaa provintsiga.

 Geograafia 

Pärast Magdeburgi peapiiskopkonna asutamist kattis Halberstadti piiskopkond järgmised Saksimaa krahvkonnad (Gau): Balsamgau, Derlingau, Nordthüringgau lääneosa, Harzgau, Schwabengau ja Hassegau. Seega ulatus see Oker jõest Hornburgi juures läänes, kus see piirnes Hildesheimi piiskopkonnaga, Saale jõeni idas, kus piiskopid omandasid aastal 1315 endise Ascherslebeni vürstkonna. Braunschweigi linn, mis asetseb Okeri mõlemal kaldal, oli algselt Halberstadti ja Hildesheimi vahel jaotatud, kuni see läks aastal 1142 hertsog Heinrich Lõvile, kes tegi sellest oma residentsi.

 Halberstadti piiskopid 

NimiAastast AastaniHildegrim I 804827Thiatgrim827840Haymo840853Hildegrim II853886Agiulf886894Sigismund894923Bernhard926968Hildeward968996Arnulf9961023Branthog10231036Burchard I10361059Burchard II10591088Hamezo (vastupiiskop)10851085Dietmar10891089Herrand10901102Friedrich I (vastupiiskop)10901106Reinhard11071123Otto11231135Rudolf I11361149Ulrich11491160Gero von Schowitz11601177Ulrich11771181Dietrich von Krosigk11811193Gardolf von Harbke11931201Konrad von Krosigk12011209Friedrich II12091236Ludolf I12361241Meinhard12411252Ludolf II von Schladen (paavsti poolt mitte tunnustatud)12531255Volrad von Kranichfeld12541295Hermann von Blankenburg12961304Albrecht I von Anhalt13041324Albrecht II13241358Giselbrecht von Holstein (vastupiiskop)13241343Albrecht von Mansfeld (vastupiiskop)13461356Ludwig von Meißen13571366Albrecht III 13661390Ernst I von Hohnstein13911399Rudolf von Anhalt14011406Heinrich von Warberg14071411Albrecht IV14111419Johannes von Hoym14191437Burchard von Warberg14371458Gebhard von Hoym14581479Magdeburgi peapiiskoppide administreerimisel Ernst II (katoliiklik administraator)14801513Albrecht V (katoliiklik administraator)15131545Johann Albrecht von Hohenzollern15451550Friedrich III15501552Sigismund von Brandenburg15521566Protestantlikud administraatorid Heinrich Julius15661613Heinrich Karl16131615Rudolf von Braunschweig-Wolfenbüttel16151616Christian von Braunschweig-Wolfenbüttel16161623Christian Wilhelm von Brandenburg16241628Katoliiklik administraatorLeopold Wilhelm(katoliiklik administraator kanoonilise kvalifikatsiooni puudumise tõttu)16281648

Kategooria:Saksa-Rooma riigi valdused
Kategooria:Saksi-Anhalt
Kategooria:Saksamaa piiskopkonnad